PATVIRTINTA

Skuodo rajono savivaldybės tarybos

2020 m. gruodžio 11 d. sprendimu Nr. T10-219/T9-

**MOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ SKUODO RAJONO SAVIVALDYBĖS MOKYKLOSE TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Skuodo rajono savivaldybės mokyklose tvarkos aprašas (toliau – tvarkos aprašas) reglamentuoja Skuodo rajono savivaldybės mokyklų (toliau – mokyklų) vaikų, ugdomų pagal ikimokyklinio ir priešmokyklinio ugdymo programas, išlaikymo mokesčio nustatymą, lengvatų taikymą ir pateisinamų dokumentų lengvatoms taikyti pateikimo tvarką.

2. Tvarkos aprašo tikslas – sudaryti sąlygas mokykloms organizuoti vaikų maitinimą ir laiku surinkti iš tėvų (globėjų) mokestį už vaikų, ugdomų pagal ikimokyklinio ir priešmokyklinio ugdymo programas, išlaikymą.

3. Tvarkos aprašas parengtas vadovaujantis Lietuvos Respublikos švietimo įstatymu ir kitais ikimokyklinį ir priešmokyklinį ugdymą reglamentuojančiais teisės aktais.

4. Tvarkos apraše vartojamos sąvokos atitinka Lietuvos Respublikos švietimo įstatyme nustatytas sąvokas.

**II SKYRIUS**

**MOKESČIO UŽ VAIKŲ IŠLAIKYMĄ NUSTATYMAS**

5. Mokestį už vaikų išlaikymą mokyklose sudaro mokestis už vaikų maitinimą ir kitos išlaidos:

|  |  |  |
| --- | --- | --- |
| Grupės pavadinimas | Maitinimo išlaidos, Eur (už 1 vaiko lankytą, nelankytą ir nepateisintą dieną) | Kitos išlaidos per mėnesį |
| Pusryčiai | Pietūs | Pavakariai | Vakarienė | Iš viso |
| Lopšelio grupės  | 0,41 | 0,62 | 0,34 |  | 1,37 | 15,0 |
| Darželio grupės  | 0,46 | 0,70 | 0,39 |  | 1,55 | 15,0 |
| Priešmokyklinio ugdymo grupės | 0,46 | 0,70 | 0,39 |  | 1,55 | 15,0 |
| Specialiojo ugdymo grupės  | 0, 46 | 0,70 | 0,39 |  | 1,55 | 15,0 |
| Vaikams, kurie lanko grupes 4 valandas per dieną, kai grupių veiklos trukmė per dieną ne trumpesnė kaip 9 val. | 7,50 |

**6. Mokesčio dalis kitoms išlaidoms mokama nepriklausomai nuo lankytų dienų skaičiaus per mėnesį ~~mokslo metais, vasaros laikotarpiu ir karantino metu~~.**

**7. Mokesčio dalis už vaikų maitinimą ~~mokslo metais, vasaros laikotarpiu ir karantino metu lankantiems mokyklą vaikams~~ skaičiuojama už lankytas dienas.**

8. Mokesčio už vaikų išlaikymą tėvai (globėjai) nemoka:

8.1. kai vaikai lanko ikimokyklinio ir priešmokyklinio ugdymo grupę bendrojo ugdymo mokyklose, kurios veiklos trukmė per dieną yra 4 valandos;

8.2. kai vaikai nelanko mokyklos:

8.2.1. vasaros laikotarpiu;

**8.2.2. jeigu įstaigoje nevykdomas arba apribojamas ugdymo procesas arba vaikų ugdymas organizuojamas nuotoliniu būdu, dėl Lietuvos Respublikos Vyriausybės šalyje paskelbtos ekstremalios situacijos ar karantino.**

**III SKYRIUS**

**MOKESČIO UŽ VAIKŲ IŠLAIKYMĄ LENGVATŲ TAIKYMAS. PATEISINAMŲ DOKUMENTŲ LENGVATOMS TAIKYTI PRIĖMIMAS**

9. Mokestis už vaikų išlaikymą (maitinimo išlaidoms) mažinamas 50 procentų:

9.1. jeigu vaikas auga šeimoje, gaunančioje socialinę pašalpą, pateikus pažymą apie gaunamą socialinę pašalpą (pažyma galioja nuo pašalpos skyrimo mėnesio, bet ne ilgiau kaip 3 mėnesius);

9.2. jeigu šeima augina 3 (tris) ir daugiau vaikų. Šeima privalo pateikti pažymą apie šeimos sudėtį bei pažymą iš mokymo įstaigų, kai šeimoje yra vyresnių nei 18 metų vaikų, besimokančių pagal bendrojo ugdymo programas, bet ne ilgiau iki jiems sukaks 21 (dvidešimt vieni) metai. Vaikų ir kūdikių namuose bei globos ir vaikų namuose augantys vaikai, kurie išlaikomi valstybės arba savivaldybės lėšomis, į vaikų skaičių lengvatai gauti neįtraukiami;

9.3. kai vaikas lanko specialiojo ugdymo grupę.

10. Mokesčio už vaikų išlaikymą (maitinimo išlaidoms) lengvata netaikoma, kai vaikai turintys specialiųjų ugdymosi poreikių yra integruojami į bendrąsias grupes.

11. Tėvų (globėjų) prašymai ir dokumentai, kuriais vadovaujantis taikomos lengvatos, pateikiami mokyklos vadovui ar jo įgaliotam asmeniui priimant vaiką į mokyklą, o vėliau – vieną kartą per metus nuo rugsėjo 1 d. iki rugsėjo 29 d. Pažyma iš mokymo įstaigų, kai šeimoje yra vyresnių nei 18 metų vaikų, besimokančių dieninėse bendrojo ugdymo mokyklose, pateikiama pakartotinai nuo sausio 1 d. iki kovo 1 d.

12. Mokyklos vadovo patvirtintas vaikų, gaunančių lengvatas, sąrašas pateikiamas kas mėnesį Skuodo rajono biudžetinių įstaigų buhalterinės apskaitos tvarkymo centrui iki einamojo mėnesio 5 d.

13. Lengvata taikoma nuo dokumentų pateikimo dienos.

14. Laiku nepateikus dokumentų, mokestis skaičiuojamas bendra tvarka nuo kito mėnesio pirmos dienos.

15.Tėvai (globėjai), nuslėpę ar pateikę neteisingus duomenis mokesčio lengvatai gauti už vaikų išlaikymą mokykloje, privalo šią lengvatą suteikusiai įstaigai grąžinti neteisėtai gautos lengvatos dydžio pinigines lėšas. Neteisėtai gautos ir negrąžintos lengvatos už vaikų išlaikymą mokykloje dydžio piniginės lėšos išieškomos įstatymų nustatyta tvarka.

**IV SKYRIUS**

**MOKESČIO UŽ VAIKŲ IŠLAIKYMĄ SURINKIMAS**

16. Mokestis už vaiko išlaikymą mokykloje turi būti skaičiuojamas už einamąjį mėnesį ir sumokamas iki kito mėnesio 25 d.

17. Mokyklos vadovas atsako už mokesčio surinkimą laiku ir turi teisę nutraukti mokymo sutartį su tėvais (globėjais), jeigu nustatytu laiku nesumokamas mokestis už vaikų išlaikymą daugiau kaip 2 (du) mėnesius. Lėšos, nesumokėtos laiku, išieškomos iš tėvų (globėjų) įstatymų nustatyta tvarka.

18. Mokesčio už vaikų išlaikymą surinkimo kontrolę užtikrina mokyklos vadovas.

19. Už aprašo vykdymo kontrolę atsakingas Skuodo rajono savivaldybės administracijos Švietimo, kultūros ir sporto skyrius.

\_\_\_\_\_\_\_\_\_\_\_\_\_\_\_\_\_

Birutė Gedrimienė, tel. (8 440) 45 575